Status på [www.trivsel.au.dk](http://www.trivsel.au.dk) den 6.august 2015

I projektets indledende fase er der ansat en projektmedarbejder og det er kortlagt, hvad AU allerede har af tilbud til studerende i forbindelse med trivsel. Det er gjort med henblik på at vurdere, om der er tiltag og/eller metoder, som projektet kan lade sig inspirere af og drage nytte af. Der er lavet en afgrænsning af, hvilke temaer/problemstillinger, der ønskes fokus på, på sitet. Der er udviklet en spørgeskemaundersøgelse til de studerende, som skal uddybe og præcisere de temaer, som sitet skal fokusere på. Spørgsmålene skabes ud fra de afgrænsede temaer. Sitet er blevet gennemgået med henblik på at vurdere hvilke elementer, der skal fjernes og hvilke der fortsat skal være der.

Projektmedarbejderen mødes jævnligt med en tværgående arbejdsgruppe, der sikrer fremdrift og koordinering.

Spørgeskemaundersøgelsen sendes ud til de studerende medio/ultimo august. I den kommende periode skal der udvikles værktøjer til de studerende, som skal ende med at ligge tilgængelige på sitet. Disse værktøjer skal udvikles på baggrund af de resultater, som spørgeskemaundersøgelsen giver.

Internationalt Uddannelse er kontaktet med henblik på at etablere et samarbejde i forbindelse med udvikling af særlige værktøjer til internationale studerende.

I de kommende måneder udvikles og tilpasses indhold og nyt design udvikles og implementeres.

Budget: 300.000. Det fulde beløb forventes anvendt.

Kontaktperson: Vejledning og Studieinformation, Anne Teglborg og Michael Udby